Komission asetus (ETY) N:o 2164/72 annettu 3 päivänä lokakuuta 1972 Bulgariasta lähtöisin olevien kuorellisten munien sekä teurastettujen kananpoikien ja hanhien lisämaksujen vahvistamatta jättämisestä



Virallinen lehti nro L 232 , 12/10/1972 s. 0003 - 0004

Suomenk. erityispainos Alue 3 Nide 5 s. 0003

Englannink. erityispainos: Sarja IV Alue 1965-1972 s. 0059

Ruotsink. erityispainos Alue 3 Nide 5 s. 0003

Kreikank. erityispainos: Luku 03 Nide 8 s. 0136

Espanjank. erityispainos: Luku 03 Nide 6 s. 0091

Portugalink. erityispainos: Luku 03 Nide 6 s. 0091



KOMISSION ASETUS (ETY) N:o 2164/72 annettu 3 päivänä lokakuuta 1972 Bulgariasta lähtöisin olevien kuorellisten munien sekä teurastettujen kananpoikien ja hanhien lisämaksujen vahvistamatta jättämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 122/67/ETY(1), sellaisena kuin se on viimeksi muutettuna asetuksella (ETY) N:o 1261/71(2), ja erityisesti sen 8 artiklan 4 kohdan, ottaa huomioon siipikarjanliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 123/67/ETY(3), sellaisena kuin se on viimeksi muutettuna asetuksella (ETY) N:o 2727/71(4), ja erityisesti sen 8 artiklan 4 kohdan, sekä katsoo, että kun jonkin tuotteen vapaasti rajalla -tarjoushinta laskee alle sulkuhinnan, tähän tuotteeseen sovellettavaa maksua on korotettava sulkuhinnan ja tämän tarjoushinnan erotuksen suuruisella lisämaksulla, tätä lisämaksua ei kuitenkaan sovelleta kolmansiin maihin, jotka ovat valmiit ja kykenevät takaamaan, että tuotaessa yhteisöön niiden alueelta peräisin ja lähtöisin olevia tuotteita käytetty hinta ei ole sulkuhintaa alhaisempi ja että kaikki kaupan vääristymät voidaan välttää, lisämaksun vahvistamisesta kolmansista maista lähtöisin olevien siipikarjatuotteiden tuonnille 26 päivänä kesäkuuta 1967 annetussa komission asetuksessa N:o 163/67/ETY(5), sellaisena kuin se on muutettuna asetuksella (ETY) N:o 2224/70(6), vahvistetaan tiettyjä edellytyksiä asetusten N:o 122/67/ETY ja 123/67/ETY 8 artiklan 2 kohdan soveltamiselle sekä siihen käytettävälle menettelylle, Bulgarian kansantasavallan toimivaltaiset viranomaiset ovat 22 päivänä heinäkuuta 1972 päivätyllä kirjeellä ilmoittaneet olevansa valmiita antamaan tämän takuun kuorellisten munien, muiden kuin siitosmunien, sekä teurastettujen kukkojen, kanojen ja kananpoikien ja hanhien yhteisöön viennin osalta; ne valvovat, että niitä vie ainoastaan valtion kauppayhtiö Rodopaimpex; ne valvovat myös, että edellä mainittuja tuotteita ei toimiteta tulliselvityspäivänä voimassa olevaa sulkuhintaa alhaisempaan vapaasti yhteisön rajalla -tarjoushintaan; tätä varten ne toteuttavat kaikki tarvittavat toimenpiteet sen varmistamiseksi, ettei valtion kauppayhtiö Rodopaimpex turvautuisi erityisesti toimenpiteisiin, jotka saattavat epäsuorasti johtaa sulkuhintaa alhaisempiin hintoihin, kuten kaupanpito- tai kuljetuskustannuksista vastaamiseen, alennusten myöntämiseen, kytketyistä kaupoista sopimiseen tai muihin vaikutukseltaan vastaaviin toimenpiteisiin, Bulgarian kansantasavallan toimivaltaiset viranomaiset ovat lisäksi ilmoittaneet olevansa valmiita antamaan säännöllisesti valtion kauppayhtiön Rodopaimpexin välityksellä komissiolle tiedoksi kyseisten tuotteiden vientiä yhteisöön koskevat yksityiskohtaiset tiedot ja antamaan komissiolle mahdollisuuden valvoa jatkuvasti toteutettujen toimenpiteiden tehokkuutta, tämän takuun antamista koskevan ilmoituksen noudattamiseen liittyvistä ongelmista on keskusteltu yksityiskohtaisesti Bulgarian kansantasavallan edustajien kanssa; näiden keskustelujen perusteella voidaan arvioida, että tämä kolmas maa kykenee noudattamaan antamaansa ilmoitusta; tämän vuoksi lisämaksua ei pitäisi kantaa Bulgarian kansantasavallasta peräisin ja lähtöisin olevien edellä mainittujen tuotteiden tuonnilta, ja siipikarjanlihan ja munien hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetusten N:o 122/67/ETY ja 123/67/ETY 4 artiklan mukaisesti vahvistettuja maksuja ei koroteta lisämaksulla Bulgarian kansantasavallasta peräisin ja lähtöisin olevien seuraavassa lueteltujen tuotteiden tuonnilta: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä lokakuuta 1972. Komission puolesta Puheenjohtaja S. L. MANSHOLT (1) EYVL N:o 117, 19.6.1967, s. 2293/67 (2) EYVL N:o L 132, 18.6.1971, s. 1 (3) EYVL N:o 117, 19.6.1967, s. 2301/67 (4) EYVL N:o L 282, 23.12.1971, s. 8 (5) EYVL N:o 129, 28.6.1967, s. 2577/67 (6) EYVL N:o L 241, 4.11.1970, s. 5